F. KAISER 



locum reiecta, nunc Academiae fatis enarrandis dicendi raunerc defungar. 

 Quod pro viribus facturo vestra mihi opus erit benevolentia et iudulgentia, 

 quas modeste invoco, sperans fore ut hie ipse dies novus sit testis auxilii 

 et benignitatis, quam per illud tempus, quod magistratum academicum 

 gessi, ab omnibus expertum me esse sumniopere gaudeo. 



Quod in hac vita cuivis rei publicae, singulis institutis et hominibus, 

 per longius quoddam temporis spatium accidere solet, ut variam experian- 

 tur fortunam , ut grata laetitiae sint et tristia dolorem adferant , hoc idem 

 Academiae Lugduno-Batavae per annum proxime praeterlapsum contigit: 

 (juae scilicet fortunam nacta est satis prosperam, nee tarnen nuliis tristi- 

 tiae nubibus obsitam. Grato tamen animo profiteri licet, bona, Academiae 

 nostrae quae contigerint, minus laeta longe superare. 



Beneficium illud , quod prae ceteris memorandum est , non tantum Aca- 

 demiae Lugduno-Batavae , sed patriae universae , fausta tulisse laetor ! 

 Sospitem dico Regem Augustissimum et Regiam gentem ! Multa sunt 

 quae cunctos patriae carissimae cives Regis faciant amantissimos. Nobis 

 vero, quibus in celeberrima Academia Lugduno-Batava , ab illustrissimo 

 Regis proavo condita, vitam vivere licet, multis nominibus Rex Augu- 

 stissimus carissimus est, qui nostram Academiam perpetuo egregia benevo- 

 lentia et praesidio ornat et amore prosequitur. Augustissimo Regi palani 

 significare placuit, quanti faciat Academiam Lugduno-Batavam , quum ante 

 diem quintum Idus Apriles anni praecedentis Regis filius natu maxi- 

 mus, Princeps Arausiacus, Ecclesiae Reformatae fidem esset confessurus. 

 Solemnis et sanctus hie actus celebrabatur in domo Regia, Hagae Comi- 

 tum, coram Rege et Regina, Augustissimis testibus Principibus gentis 

 Regiae, praesentibus Aulae Regiae satellitibus nobilioribus. Paucissimi, 

 qui aulicorum officio non fungerentur, ad solemnem hunc actum frequen- 

 tandum vocabantur: in iis praecipue qui Principem Arausiacum docuerant 

 aut docebant. Placuerat Regi Augustissimo ut Praeses Curatorum , Vir 

 Illustrissimus, et Rector Magnificus Academiae Lugduno-Batavae adessent. 

 Honorifica haec Regis voluntas et me testem fecit gravissimi et sanctis- 



